คือปกติเป็นคนถ่ายยาก แล้ววันนี้ถ่ายปกติเลยค่ะ แต่ตอนถ่ายเจ็บรูก้นมาก มาส่องกระจกดูปรากฏว่ามันฉีกอะค่ะ เลือดออกด้วยนิดนึง มียาทาอะไรแนะนำมั้ยคะ (เจ็บทุกครั้งที่ถ่ายค่ะ)
สวัสดีค่ะกรณีคือมีแผลที่บริเวณรูทวารหนัก ซึ่งอาจเกิดจากอุจจาระที่แข็งมากๆไปครูดโดน หรือที่เรียกว่าแผลรอยแยกขอบทวารหนักภาวะนี้มักทำให้มีอาการปวดทวารหนักและมีเลือดออกเมื่อถ่ายอุจจาระ หรืออาจมีอาการกล้ามเนื้อหูรูดทวารหนักกระตุกด้วย ซึ่งแผลนี้อาจเกิดจากการขับถ่ายอุจจาระที่แข็งหรือมีก้อนใหญ่ ก อาจรักษาได้โดยเพิ่มการรับประทานอาหารที่มีไฟเบอร์หรือนั่งแช่ในน้ำ แต่บางรายก็อาจต้องใช้ยารักษาหรือการผ่าตัดเข้าช่วยถ้าเป็นแผลปริขนาดเล็ก อาจจะสมานกันได้เอง ในระหว่างนี้ให้ดื่มน้ำเปล่าสะอาดมากๆ กินอาหารที่มีกากใยสูงเพื่อทำให้อุจจาระนิ่มลงไม่ไปครูดจนเกิดแผลเพิ่มเติมอีกแต่หากเจ็บเยอะ ร่วมกับถ่ายแล้วมีเลือดปนออกมาตลอด ควรไปพบแพทย์เพื่อตรวจประเมินเพิ่มเติม อาจจะต้องรับประทานยาแก้อักเสบ หรือใช้ยาทาแก้อักเสบภายใต้การดูแลของแพทย์ต่อไป